Բորիս Անջելյան

Բորիս Հովհաննեսի Անջելյան (մայիսի 1, 1928(1928-05-01), Ախալցխա, Ախալցխայի գավառ, Թիֆլիսի նահանգ), հայ հիգիենիստ։ Բժշկական գիտությունների թեկնածու (1955), պրոֆեսոր (1989): Ֆիզիոլոգիայի, երեխաների և դեռահասների հիգիենայի, բժշկական աշխարհագրության հիմնադիրներից է։
Գեորգի Անջելյանի և Վլադիմիր Անջելյանի եղբայրն է։


== Կենսագրություն ==
Բորիս Անջելյանը ծնվել է 1928 թվականի մայիսի 1-ին, Ախալցխայում։ 1950 թվականին ավարտել է Երևանի բժշկական ինստիտուտը։ 1957 թվականից դասավանդել է Երևանի հայկական պետական մանկավարժական ինստիտուտում և ՀՀ այլ բուհերում։ 1990-1995 թվականներին եղել է ՀՀ Բժշկական աշխարհագրության բաժանմունքի փոխնախագահ։ Անջելյանը տարիքային ֆիզիոլոգիայի, երեխաների և դեռահասների հիգիենայի, բժշկական աշխարհագրության հիմնադիրներից է։
Հայտնաբերել է երեխաների շնչառական և մարսողական օրգանների հիվանդության կապը շրջակա միջավայրի աղտոտվածության հետ։
Հեղինակ է «Վաղ և նախադպրոցական տարիքի երեխաների հիգիենա մանկաբուժության հարցերով» (1978), «Երեխաների և դեռահասների մի քանի վարակիչ հիվանդությունների և հելմինթոզների պրոֆիլակտիկան» (1985), «Երեխաների և դեռահասների ոչ վարակիչ և որոշ այլ հիվանդությունների պրոֆիլակտիկան» (1987) ուսումնական ձեռնարկների։


== Անդամակցություն ==
Ռուս աշխարհարգության, Հայաստանի հիգիենայի և սանիտարական բժիշկների, ֆիզիոլոգների ընկերությունների անդամ (1979)
ՌԴ բնական ԳԱ անդամ (1999)
Հայկական տեխնոլոգիական ակադեմիայի անդամ (2000)
ՌԴ բնական ԳԱ հայկական մասնաճյուղի անդամ (2001)
ՀՀ մանկավարաժական ԳԱ անդամ (2004)


== Պարգևներ ==
Խ. Աբովյանի մեդալ (1970)
Վ. Վեռնադսկու շքանշան (1999)
Ի. Պավլովի արծաթե մեդալ (2001)


== Երկեր ==
Նախադպրոցական հասակի երեխաների հագուստի հիգիենայի մասին։ (ՈՒսումնա-մեթոդական աշխատանք մանկավարժության ֆակուլտետի նախադպրոցական բաժնի ուսանողության համար), Երևանի Խ. Աբովյանի անվան հայկական մանկավարժական ինստիտուտ, Երևան, 1967։
Դասախոսություններ աճող օրգանիզմի անատոմիա-ֆիզիոլոգիական առանձնահատկությունների և հիգիենայի մասին։ ՀԽՍՀ Բարձրագույն և միջին մասնագիտական կրթության մինիստրություն, Երևան, Ա. հ., 1969:
Վաղ և նախադպրոցական տարիքի երեխաների հիգիենա մանկաբուժության հարցերով։ Ուսումնական ձեռնարկ, Երևան, «Լույս», 1978։
Դպրոցում ուսանողների ինքնուրույն աշխատանքի համար դպրոցական հիգիենայի գծով առաջադրանքներ։ (Մեթոդական մշակումներ), Խ. Աբովյանի անվան հայկական պետական մանկավարժական ինստիտուտ, Երևան, տպարան ՀԽՍՀ Լուսավորության մինիստրության, 1984։
Նախադպրոցական հիգիենայի գծով գործնական առաջադրանքներ։ (Մեթոդական մշակումներ), Բարձրագույն և միջնակարգ մասնագիտական կրթության մինիստրություն Խ. Աբովյանի անվան հայկական պետական մանկավարժական ինստիտուտ, Երևան, տպ. ՀԽՍՀ Լուս. մին., 1985 (համահեղինակ)։
Երեխաների և դեռահասների մի քանի վարակիչ հիվանդությունների և հելմինթոզների պրոֆիլակտիկան։ Ուսումնական ձեռնարկ մանկավարժական ինստիտուտի ուսանողների համար, Երևան, Ա. հ, 1985։
Երեխաների և դեռահասների ոչ վարակիչ և որոշ այլ հիվանդությունների պրոֆիլակտիկան։ Ուս. ձեռնարկ մանկավարժ. ին-տ. ուսանողների համար, ՀԽՍՀ բարձրագույն և միջնակարգ մասնագիտական կրթության մինիստրություն, Հանրապետական ուսումնամեթոդական կաբինետ, Երևան, Ա. հ., 1987:
Հանուն սթափ և առողջ ապրելակերպի։ (Հակաալկոհոլային դաստիարակություն), Երևան, «Գիտելիք», 1988 (համահեղինակ)։
Ինչպես մեծացնել առողջ երեխա։ (Խորհուրդներ ծնողներին), ՀԽՍՀ «Գիտելիք» ընկերություն, Երևան, «Գիտելիք», 1989 (համահեղինակ)։


== Ծանոթագրություններ ==